送杜君懿屯田通判宣州
作者：梅堯臣
朝代：宋

paragraphs: 京兆外郎稱善書，當時相與集江都。
日書藤紙爭持去，長鉤細畫如珊瑚。
自茲乖隔三十載，始駕吾鄉別乘車。
吾鄉素誇紫毫筆，因我又加蒼鼠鬚。
最先賞愛杜丞相，中間喜用蔡君謨。
爾後倣傳無限數，州符縣板仍抹塗。
鼠雖可殺不易得，貓口奪之煩叱驅。
若君字大筆亦大，穿墉瑣質無長胡。
君到官，治事餘。
呼諸葛，試問渠。